ପାଇରିଡକ୍ସିନ/ଡକ୍ସିଲାମାଇନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଡିକ୍ଲେକ୍ଟିନ, ହେଉଛି ପାଇରିଡକ୍ସିନ  ଭିଟାମିନ୍ ବି<  " " >6</ >   ଏବଂ ଡକ୍ସିଲାମାଇନର ଏକ ମିଶ୍ରଣ । ଏହା ଗର୍ଭଧାରଣର ବାନ୍ତି ଏବଂ ଅଇ ପାଇଁ ବ୍ୟବହୃତ ହୁଏ  (ସକାଳର ରୋଗ); ଯଦିଓ ଉପକାର ଅଳ୍ପ ମିଳେ  । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଥକ୍କା, ମୁଣ୍ଡ ହାଲୁକା, ନିଦ୍ରାଳୁ ଏବଂ ଶୁଖିଲା ପାଟି ହୋଇପାରେ । ୧୯୮୩ରେ ଏହା ଯୋଗୁ ଜନ୍ମଗତ ତ୍ରୁଟି ବିଷୟରେ ଚିନ୍ତା ବଢ଼ିଥିବାବେଳେ ଏହି ଚିନ୍ତାଧାରା ଭିତ୍ତିହୀନ ଜଣାଗଲା । ଗର୍ଭାବସ୍ଥାରେ ବ୍ୟବହାର ଗ୍ରହଣୀୟ ବୋଲି ବିବେଚନା କରାଯାଏ  ମିଶ୍ରଣ କିପରି କାର୍ଯ୍ୟ କରେ ତାହା ଅସ୍ପଷ୍ଟ ଅଛି । ଡକ୍ସିଲାମାଇନ ହେଉଛି ପ୍ରଥମ ପିଢ଼ିର ଏକ ଆଣ୍ଟିହାଇଷ୍ଟାମିନ । ୧୯୭୬ ମସିହାରେ ଏହି ମିଶ୍ରଣ ଔଷଧ ଡାକ୍ତରୀ ବ୍ୟବହାରରେ ଆସିଥିଲା । ୧୯୫୮ ପରଠାରୁ ଯୁକ୍ତରାଜ୍ୟରେ ଅନ୍ୟ ଏକ ଔଷଧ ଡାଇସାଇକ୍ଲୋମିନ ଏହା ସ‌ହିତ ବ୍ୟବହୃତ ହେଉଥିଲା । ୨୦୧୯ ସୁଦ୍ଧା ସ୍କଟଲ୍ୟାଣ୍ଡ୍ ମେଡିସିନ୍ କନ୍ସୋର୍ଟିୟମ୍ ଏହାକୁ ଦାମ ଅନୁସାରେ ପ୍ରଭାବଶାଳୀ ନୁହେଁ ବୋଲି ବିବେଚନା କରିଥିଲେ । ଯୁକ୍ତରାଜ୍ୟରେ ଦୈନିକ ୪ ବଟିକା ଏକ ମାସ ଧରି ବ୍ୟବ‌ହାର କଲେ ୧୬୦ ପାଉଣ୍ଡ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ପରିମାଣ ଔଷଧର ମୂଲୁ ୧୯୦ ଡଲାର ।